31993L0045
L 159/133
JURNALUL OFÍCIAL AL UNIUNII EUROPENE
DIRECTIVA 93/45/CEE A COMISIEI
din 17 iunie 1993
privind fabricarea nectarurilor fără adaos de zaharuri sau miere
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Directiva 75/726/CEE a Consiliului din 17 noiembrie 1975 de apropiere a legislațiilor statelor membre privind sucurile de fructe și anumite produse similare (1) astfel cum a fost modificată ultima dată prin Directiva 89/394/CEE (2), în special articolul 1 alineatul (7) litera (b), care prevede ca, în cazul anumitor fructe al căror suc are, în mod natural, un conținut ridicat de zahăr, nectarul din acestea să poată fi produs fără a adăuga zaharuri,
întrucât fructele menționate la punctele II și III din anexa la Directiva 75/726/CEE, precum și caisele pot avea un conținut natural de zahăr ridicat și astfel se pot încadra în categoria respectivă;
întrucât, când aceste condiții sunt, prin urmare, întrunite, este necesară autorizarea producției de nectaruri fără a adăuga zaharuri sau miere;
întrucât, dat fiind scopul și rezultatele acțiunii prevăzute, măsurile comunitare prevăzute de prezenta directivă nu sunt doar necesare, ci și indispensabile pentru realizarea obiectivelor stabilite; întrucât aceste obiective nu pot fi atinse individual de către statele membre; întrucât, mai mult, realizarea aceste obiective este deja prevăzută la nivel comunitar în Directiva 75/726/CEE;
întrucât lista prevăzută de prezenta directivă este în conformitate cu avizul Comitetului permanent pentru produse alimentare,
ADOPTĂ PREZENTA DIRECTIVĂ:
Articolul 1
Fructele prevăzute la punctele II și III din anexa la Directiva 75/726/CEE, precum și caisele pot fi utilizate individual sau amestecate pentru fabricarea nectarurilor fără a adăuga zaharuri sau miere atunci când conținutul lor natural ridicat de zahăr justifică acest procedeu.
Articolul 2
(1) Statele membre pun în aplicare actele cu putere de lege și actele administrative necesare pentru a se conforma prezentei directive până la 31 decembrie 1993.
Statele membre informează de îndată Comisia cu privire la aceasta.
(2) Atunci când statele membre adoptă aceste acte, acestea cuprind o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
Articolul 3
Prezenta directivă se adresează statelor membre.
Adoptată la Bruxelles, 17 iunie 1993.